दुखद स्थिति यह है कि इस पूरे राजनीतिक घटनाक्रम के बाद भी कांग्रेस अपने आपमें सुधार करने का प्रयास करती हुई दिखाई नहीं देती। विगत लोकसभा चुनाव के बाद कांग्रेस को जिस प्रकार की भूमिका निभानी चाहिए थी, आज कांग्रेस उससे कोसों दूर दिखाई दे ही है। लोकसभा में शर्मनाक हार का स्वाद चख चुकी कांग्रेस आज भी मन से यह स्वीकार नहीं कर पा रही है कि वह सत्ता से बेदखल हो चुकी है। इतना ही नहीं तो कांग्रेस के नेताओं के बयानों से आज भी यही लगता है कि उन्हें देश की चिन्ता नहीं है। कई बार कांग्रेस के नेताओं ने ऐसे लोगों का साथ दिया है जो लोग देश के विरोधी हैं। कांग्रेस को चाहिए कि सबसे पहले तो वे देश की सरकार को मान्यता दें और अंध विरोध का रास्ता अख्तियार न करें ।